**Fișa disciplinei Pediatria, Stomatologie**

|  |  |  |  |  |
| --- | --- | --- | --- | --- |
| Denumirea disciplinei | **Pediatria** | | | |
| Tipul | Obligator | | Credite | 2 |
| Anul de studii | IV | | Semestrul | VII |
| Numărul de ore | Curs | 10 | Lucrări practice | 16 |
| Seminare | 9 | Lucrul individual | 25 |
| Componenta | De specialitate | | | |
| Titularul de curs | Ninel Revenco | | | |
| Locația | Departamentul de Pediatrie  IMSP Institutul Mamei şi Copilului,  str. Burebista, 93,  mun. Chişinău, MD-2062,  Republica Moldova  (+373) 32 205 835 | | | |
| Condiționări și exigențe prealabile de: | Program: cunoștințe de bază în disciplinele conexe precum: anatomia, fiziologia umană, farmacologia, semiologia medicală, imagistica medicală, medicina internă. | | | |
| Competențe: colectarea anamnezei, examenul clinic general al pacientului, interpretarea rezultatelor investigațiilor paraclinice – de laborator, instrumentale și imagistice, formularea unui diagnostic pozitiv, enunțarea unor principii terapeutice.  Cunoașterea limbii de predare, competențe digitale, abilitatăți de comunicare și lucru în echipă, calități ca toleranță, inițiativă, compasiune, autonomie. | | | |
| Misiunea disciplinei | **Misiunea** curriculumului este formarea bază, academică a viitorului specialist în domeniul Pediatriei conform standardelor educaționale naționale și internaționale, promovarea educației, valorilor general-umane, a deontologiei medicale și bioeticii.  ***Scopul disciplinei***:  Studierea şi însuşirea de către studenţi a noţiunilor de bază referitor la particularităţile anatomo-funcţionale ale organismului copilului în raport cu vârsta, principiile de colectare a unei anamneze, mecanismelor şi factorilor care influenţează creşterea şi dezvoltarea normală somatică şi psihică a copilului, efectuarea unui examen clinic obiectiv general, aprecierea dezvoltării fizice şi neuro-psihice la copil de diferite vârste, aprecierea raţiei alimentare a copilului, vacciniprofilaxia; etiologia, diagnosticul, tratamentul, profilaxia diverselor patologii la copii şi rolul lor în afecţiunile dentare la om; recunoaşterea semnelor generale de pericol şi acordarea de asistenţă medicală de urgenţă în stări critice la copil. | | | |
| Tematica prezentată | * Asistenţa medicală copilului în Republica Moldova. Definiţiile puericulturii şi pediatriei. Copilul sănătos. Perioadele copilăriei și caracteristica lor. Imunoprofilaxia. Spravegherea medicală a copiilor. * Creșterea și dezvoltarea copilului. Creșterea ososasă. Metodele de apreciere și evaluare a dezvoltării fizice. * Alimentația copilului: alimentaţia la sân, alimentaţia diversificată, alimentaţia cu formule de lapte-praf pentru copii. Principiile de alimentare a copiilor preşcolari și şcolari. Rolul hipovitaminozelor în afecţiunile dentare la copil. * Rahitismul carenţial la copii. * Infecţiile acute de căi respiratorii superioare la copil. Bronşitele la copii. Bronşiolita. Pneumonia comunitară la copii. Rolul focarelor cronice de infecţie în apariţia şi evoluţia maladiilor respiratorii la copii, în dezvoltarea şi maturizarea aparatului maxilofacial. * Febra şi sindromul hipertermic la copii. * Sindromul anemic și hemoragic la copii. Anemiile carenţiale. * Purpura trombocitopenică imună. Hemofilia A, B. Boala Willebrand. * Infecţia tractului urinar la copii. Glomerulonefritele acute şi cronice la copii. Rolul afecţiunilor cronice ale aparatului renourinar în patologia sistemului osos. * Malabsorbţia intestinală la copii. Boala Celiacă. Fibroza chistică. Intoleranţa la lactoză. Intoleranța la proteinele laptelui de vaci. * Afecţiuni acute şi cronice digestive la copii (gasrtita, gastroduodenita, boala ulceroasă, pancreatita, colecistita): etiologie, principii de diagnostic, tratament, profilaxie. Rolul afecţiunilor cronice digestive în afecţiunile dentare la copil. * Sindroamele principale de afectare ale aparatului cardio-vascular la copii. Endocardita bacteriană la copii. * Urgențe majore în pediatrie: febra, convulsiile, şocul anafilactic, sindromul hemoragic, intoxicaţii acute la copii. SVBP.Instruire virtuală/simulare de bază în Pediatrie. | | | |
| Finalități de studiu | La finele studierii disciplinei studentul va fi capabil:  1. Să cunoască particularităţile anatomo-fiziologice, funcţionale, morfologice la copil în raport cu vârsta; 2. Să cunoască principiile de alimentaţie ale copilului sănătos şi copilului bolnav de diferite vârste; 3. Să cunoască evoluţia proceselor fiziologice de creştere şi dezvoltare a copilului, îngrijirea, profilaxia, pediatria socială, comportamentală; 4. Să cunoască particularităţile anamnezei, examenului clinic obiectiv, examenelor paraclinice la copil de diferite vârste; 5. Să cunoască principiile de bază ale patologiei pediatrice: etiologia, patogenia, manifestările clinice tipice ale bolilor la copii, metodele contemporane de diagnostic, tratament şi profilaxie ale acestor boli; 6. Să cunoască indicaţiile şi contraindicaţiile pentru utilizarea metodelor de laborator, instrumentale, imagistice, alte metode de diagnostic în pediatrie; 7. Să cunoască indicaţiile, contraindicaţiile, argumentarea unui tratament etiologic, patogenetic, simptomatic ale bolilor la copii; 8. Să cunoască metodele de prevenire a bolilor la copii, calendarul de imunizare a copiilor în RM. 9. Să posede completarea actelor medicale curente: fişa de observaţie, evidența zilnică. 10. Să aprecieze statusul nutriţional a copilului, prescrierea raţiei alimentare corecte la copil pe grupe de vârste. 11. ­Să posede abilităţi de comunicre cu familia pacientului pentru recomandări și explicații, să promoveze principiile de etică şi deontologie în asistenţa medicală a copilului. 12. Să posede și să aplice acordarea asistenţei medicale de urgenţă copilului în stare critică. 13. Să fie apt de a evalua şi autoevalua obiectiv cunoştinţele în domeniu, de a asimila noile realizări în disciplinele clinice. | | | |
| Manopere practice achiziționate | 1. Completarea actelor medicale curente: fişa de observaţie, evidența zilnică. 2. Colectare a unei anamneze (interviu) pacientului pediatric. 3. Măsurări antropometrice cu aprecierea dezvoltării fizice copilului de diferite vârste. 4. Efectuarea examenului clinic obiectiv general şi pe aparate la copil de diferite vârste. 5. Aprecierea statusului nutriţional a copilului, prescrierea raţiei alimentare corecte la copil pe grupe de vârste. 6. Recunoaşterea semnelor vitale, a simptomelor şi semnelor de boală, sindroamelor majore din patologia copilului, formularea unui diagnostic clinic definitiv conform clasificaţiilor existente. 7. A indica şi interpreta rezultatele analizelor de laborator (clinice, biochimice, imunologice, bacteriologice), rezultatele investigaţiilor instrumentale, imagistice etc. 8. A indica tratament general şi medicamentos copilului conform diagnosticului stabilit, măsuri de prevenire şi reabilitare. 9. Educaţia pentru sănătate a mamelor. 10. Acordarea asistenţei medicale de urgenţă copilului în stare critică. Studentul trebuie să cunoască și să aplice următoarele cunoștințe și abilități practice:  * Să posede tehnica masajului cardiac extern la copil; * Să poată identifica starea de şoc la copil; * Să recunoască stopul cardio-respirator la copil; * Să posede etapele evaluării ABC (airway, breathing, circulation); * Să posede tehnici de „permeabilizare” a căilor aeriene la copil; * Să posede efectuarea suportului vital de bază pediatric; * Să posede tehnica de Poziţionare de siguranţă a pacientului critic; * Să identifice pacientul cu convulsii şi să cunoască (aplice) medicaţia anticonvulsivantă; * Să acorde asistenţă medicală de urgenţă copilului cu sângerare patologică; * Să administreze corect medicația în șoc anafilactic. | | | |
| Forma de evaluare | Colocviu diferențiat | | | |